Document ID: 31992D0076

KOMISSION PÄÄTÖS,
tehty 18 päivänä joulukuuta 1991,
eläinten terveyttä koskevista edellytyksistä ja terveystodistuksista tuoreen lihan tuonnissa Brasiliasta tehdyn päätöksen 86/195/ETY muuttamisesta (92/76/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 91/497/ETY(2), ja erityisesti sen 16 artiklan,
sekä katsoo, että
terveyttä koskevat edellytykset ja terveystodistukset tuoreen lihan tuonnissa Brasiliasta vahvistetaan komission päätöksellä 86/195/ETY(3), sellaisena kuin se on muutettuna päätöksellä 87/455/ETY(4), erityisesti siltä osin kuin on kyse suu- ja sorkkataudista,
Euroopan talousyhteisön tarkastuskäynneillä on useaan otteeseen tarkasteltu Mato Grosso do Sulin osavaltion terveystilannetta, erityisesti suu- ja sorkkataudin osalta, ja se on tietyin varauksin todettu tyydyttäväksi,
Mato Grosso do Sulin osavaltion eläinlääkintätoimi on hyvin järjestetty ja se näyttää kykenevän antamaan tarvittavat takeet päätöksen 86/195/ETY edellytysten täyttämiseksi vietäessä luuttomaksi leikattua lihaa ja tiettyjä sivutuotteita yhteisöön,
siten päätös 86/195/ETY olisi muutettava tietynlaisen tuoreen lihan tuonnin sallimiseksi Brasilian Mato Grosso do Sulin osavaltiosta,
lisäksi olisi otettava huomioon terveyttä koskevista suojatoimenpiteistä tietynlaisen tuoreen lihan tuonnissa Brasiliasta 15 päivänä joulukuuta 1988 tehty komission päätös 89/3/ETY(5), sellaisena kuin se on viimeksi muutettuna päätöksellä 91/343/ETY(6), ja muutettava tämän vuoksi päätöksen 86/195/ETY liitteet A, C, D ja E, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 86/195/ETY seuraavasti.
1 Korvataan 1 artiklan 1 kohdan a ja c alakohdan ilmaisu "Bahian ja Espírito Santon" ilmaisulla "Bahian, Espírito Santon ja Mato Grosso do Sulin, lukuun ottamatta seuraavia kuntia: Aquidauana, Bodoquena, Bonito, Caracol, Corumbá, Coxim, Jardim, Ladario, Miranda, Pedro Gomes, Porto Murtinho, Rio Negro, Rio Verde de Mato Grosso ja Sonora".
2 Korvataan päätöksen 86/195/ETY liitteet A, C, D ja E tämän päätöksen liitteillä A, C, D ja E.
2 artikla
Tätä päätöstä sovelletaan 15 päivästä tammikuuta 1992.
3 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä joulukuuta 1991.

Labels: 0
3
17
18